
	1.
	Anotācija (ex-ante)
1.2. Mērķis
	Iebildums
Atbilstoši anotācijā sniegtajai informācijai Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" (turpmāk – noteikumi Nr. 197)  plānoti tehniski precizējumi. Norādām, ka atbilstoši Ministru kabineta 2009. gada 3. februāra noteikumu Nr.108 "Normatīvo aktu projektu sagatavošanas noteikumi" 3.1 punktam grozījumus normatīvajā aktā sagatavo, ja normatīvo aktu nepieciešams grozīt pēc būtības. Savukārt redakcionālus precizējumus sagatavo vienlaikus ar normatīvā akta grozījumiem pēc būtības. Minētā norma ieviesta, lai mazinātu normatīvo aktu grozīšanas biežumu. Attiecīgi, uzsverot anotācijā grozījumu tehnisko raksturu šķietami secināms, ka projekts nemaina regulējumu pēc būtības.
Ievērojot minēto, lūdzam izvērtēt plānoto grozījumu raksturu un, ja projektā paredzētie grozījumi tiešām ir tehniski, tad nevirzīt projektu apstiprināšanai Ministru kabinetā, bet gan tehniskos precizējumus veikt vienlaicīgi ar grozījumiem noteikumos Nr. 197 pēc būtības. Savukārt, konstatējot grozījumu būtiskumu, lūdzam:
1. labot anotācijā ietverto norādi uz to, ka plānotie grozījumi ir tikai tehniski;
2. konkrētāk skaidrot grozījumu nepieciešamību, norādot uz riskiem un problēmām, kuras plānots novērst, kā arī uzsverot plānoto grozījumu būtisko raksturu.

	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām pārskatīt anotācijas 1.3. apakšpunktu un veikt papildinājumus un/vai sniegtās informācijas pārstrukturizēšanu, jo, piemēram, problēmas aprakstā nav skaidrota projektā risināmā problēma un daļa pašreizējās situācijas apraksta šķietami attiecināma uz problēmas aprakstu.
Attiecīgi, norādām, ka būtiskāko informāciju par problēmas analīzi norāda anotācijas 1.3. apakšpunktā. Sadaļā “Pašreizējā situācija” apraksta šī brīža situāciju, “Problēma” apraksta problēmu, savukārt sadaļā “Risinājums“ ieraksta attiecīgās problēmas risinājumu, kas paredzēts projektā. Ņemot vērā minēto, lūdzam veikt nepieciešamos labojumus, nodrošinot pilnīgu, skaidru un nepārprotamu projekta atspoguļojumu, skaidrojumus un ar to saistīto apstākļu izklāstu.

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā lietots termins "ģeotelpiskais iesniegums", kas, pamatojoties uz noteikumu Nr. 197 12. punktu, ir termina "atbalsta pieteikums" apzīmējums. Attiecīgi, pirmo reizi anotācijā minot ģeotelpisko iesniegumu, iesakām lietot noteikumos lietoto terminu "atbalsta pieteikums", nepieciešamības gadījumā norādot, ka turpmāk tiek lietots apzīmējums "ģeotelpiskais iesniegums".

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Ņemot vērā, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību un nevis komercdarbības vai saimnieciskās darbības subjektu, lūdzam izvērtēt un nepieciešamības gadījumā precizēt anotāciju termina "uzņēmums" vietā izmantojot terminu "komersants" vai "saimnieciskās darbības veicējs". 

